Source: http://dobrovic.sk/sluzby-podla-odvetvia/rodinne-pravo/uprava-prav-a-povinnosti-k-maloletym-detom-2/styk-rodicov-s-maloletymi-detmi/
Timestamp: 2019-06-24 18:26:32+00:00

Document:
Styk rodičov s maloletými deťmi • JUDr. JOZEF DOBROVIČ
Styk rodičov s maloletými deťmi
Výsluch rodičov za účelom zistenia osobnostných ale aj materiálnych predpokladov na zverenie mal. dieťaťa. Súd skúma najmä vzťah rodiča k mal. dieťaťu a to či sa dokáže rodič o dieťa osobne postarať po všetkých stránkach.
Pomery v domácnostiach rodičov. Súd spravidla prostredníctvom kolízneho opatrovníka zisťuje vhodnosť prostredia domácnosti rodiča na zverenie mal. dieťaťa. Kolízny opatrovník zisťuje nielen vhodnosť po hygienickej stránke, ale aj pripravenosť domácnosti na pobyt mal. dieťaťa, napr. vybavenosť detskej izby, možnosti na prípravu do školy a pod.
Názor mal. dieťaťa je nepochybne jedným z najdôležitejších argumentov pri rozhodovaní súdu o zverení mal. dieťaťa. Zákon o rodine súdu ukladá povinnosť prihliadať na názor mal. dieťaťa primerane jeho veku a vyspelosti. Pokiaľ mal. dieťa dokáže svoj názor vyjadriť, tak súd jeho názor zisťuje spravidla prostredníctvom kolízneho opatrovníka na vhodnom mieste, ale je možné aj osobné vypočutie mal. dieťaťa na súde.
Znalecké dokazovanie. Pokiaľ je mal. dieťa útleho veku, resp. nie je možné na jeho názor prihliadať, pretože nedokáže posúdiť dosah tohto rozhodnutia, súd môže ustanoviť súdneho znalca z odvetvia detskej psychológie a psychológie dospelých, ktorý vypracuje znalecký posudok. V znaleckom posudku znalec na základe svojich odborných znalostí a vyšetrení mal. dieťaťa odporučí súdu, u ktorého z rodičov sú vytvorené najlepšie predpoklady pre výchovu mal. dieťaťa, príp. odporučí striedavú starostlivosť oboch rodičov.
Našim klientom stále odporúčame uzatvoriť rodičovskú dohodu, čím sa vyhnú zbytočne dlhému súdnemu sporu. Predpokladom je, že rodičia sa navzájom dobre poznajú, sú si vedomí svojich majetkových pomerov, schopností a možností. V prípade, že nie je možné aby sa rodičia dohodli, rozhodne o úprave styku s deťmi súd.
Naša advokátska kancelária vám ponúka komplexné právne služby v oblasti rodinného práva. Ak sú vzťahy narušené zabezpečíme komunikáciu s druhým rodičom a pokúsime sa uzatvoriť rodičovskú dohodu. Ak by došlo k zhode na oboch stranách, pripravíme text rodičovskej dohody a pripravíme návrh na súd na jej schválenie. Je potrebné zdôrazniť, že akákoľvek rodičovská dohoda je neplatná, a ju neschváli súd a nakoľko súd v prvom rade sa snaží chrániť záujmy dieťaťa, nie každú dohodu schváli. Advokát Vám tak môže pomôcť pripraviť dohodu v takom znení, aby bola bez problémov schválená. V prípade nemožnosti uzatvoriť dohodu, Vás budeme zastupovať v konaní pred súdom až do právoplatne skončenia veci.

References: Súd 
 Súd 
 súd 
 súd 
 súd 
 súd 
 súd